|  |  |
| --- | --- |
| Številka: 410-54/2023/73 | |
| Ljubljana, 1. 7. 2024 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Uvrstitev novega projekta 2330-24-0042 »Izzivi podnebnih sprememb v kmetijstvu« in novega projekta 2330-24-0047 »Sledenje izzivom kmetijskih tal, TGP in ponorov v kmetijstvu« v veljavni Načrt razvojnih programov za obdobje 2024-2027 − predlog za obravnavo | | | |
| 1. Predlog sklepov vlade: | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24), je Vlada Republike Slovenije na … redni seji, dne ………… sprejela naslednji  SKLEP:   1. V veljavni Načrt razvojnih programov 2024-2027 se skladno s podatki iz priložene tabele uvrsti nov projekt 2330-24-0042 »Izzivi podnebnih sprememb v kmetijstvu«.      1. V veljavni Načrt razvojnih programov 2024-2027 se skladno s podatki iz priložene tabele uvrsti nov projekt 2330-24-0047 »Sledenje izzivom kmetijskih tal, TGP in ponorov v kmetijstvu«.       Barbara Kolenko Helbl  generalna sekretarka  Priloga:  - obrazložitev s tabelami (Obrazec 3).  Sklep prejmejo:  - Ministrstvo za kmetijstvo, gozdarstvo in prehrano,  - Ministrstvo za finance,  - Ministrstvo za okolje, podnebje in energijo Republike Slovenije. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
|  | | | |
| **3.a Osebe, odgovorne za strokovno pripravo in usklajenost gradiva:** | | | |
| * Maša Žagar, generalna direktorica Direktorata za kmetijstvo. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| Odlok o Programu porabe sredstev Sklada za podnebne spremembe za obdobje 2023−2026 (Uradni list RS, št. 106/23, v nadaljevanju Program) določa okvire za izvedbo ukrepa za blaženje podnebnih sprememb in prilagajanje nanje v kmetijstvu za obdobje 2024−2026.  V okviru ukrepa za blaženje podnebnih sprememb in prilagajanje nanje v kmetijstvu se uvrstita projekta »Izzivi podnebnih sprememb v kmetijstvu« in projekt »Sledenje izzivom kmetijskih tal, TGP in ponorov v kmetijstvu«.  Projekt 2330-24-0042 »Izzivi podnebnih sprememb v kmetijstvu« se bo izvajal v letih 2024, 2025 in 2026. Projekt 2330-24-0047 »Sledenje izzivom kmetijskih tal, TGP in ponorov v kmetijstvu« se bo izvajal v letih 2024, 2025 in 2026.  Dinamika porabe sredstev je vezana na omejene možnosti glede izvedbe posameznih aktivnosti projekta, saj je treba upoštevati tako naravni cikel mogočih dostopov na kmetijska zemljišča kot tudi posamezne fenofaze rastlin. Temu se bodo prilagodile predvidene potrebne aktivnosti.  Aktivnosti se bodo začele izvajati v letu 2024 in se zaključile leta 2026. Ukrep izvaja MKGP. Za potrebe izvedbe ukrepa MKGP izvaja postopke oddaje javnih naročil in postopke javnih pozivov oziroma druge predpisane postopke v skladu z veljavno zakonodajo.  Finančna sredstva so zagotovljena v okviru proračunske postavke 231758 – Sklad za podnebne spremembe na EP 2550-17-0003 – Poraba sredstev Sklada za podnebne spremembe. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | **DA**/NE |
| b) | usklajenost slovenskega pravnega reda s pravnim redom Evropske unije | | DA/**NE** |
| c) | administrativne posledice | | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | | DA/**NE** |
| d) | okolje, vključno s prostorskimi in varstvenimi vidiki | | DA/**NE** |
| e) | socialno področje | | DA/**NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | DA/**NE** |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |
| Predlaga se, da se v veljavni Načrt razvojnih programov 2024-2027 uvrstita projekt 2330-24-0042 »Izzivi podnebnih sprememb v kmetijstvu« in projekt 2330-24-0047 »Sledenje izzivom kmetijskih tal, TGP in ponorov v kmetijstvu«.  Za projekt 2330-24-0042 »Izzivi podnebnih sprememb v kmetijstvu« se nameni 2.850.000 EUR, od tega v letu 2024 v višini 1.430.000 EUR, v letu 2025 v višini 730.000 EUR in v letu 2026 v višini 690.000 EUR.  Za projekt 2330-24-0047 »Sledenje izzivom kmetijskih tal, TGP in ponorov v kmetijstvu« se nameni 3.050.000 EUR, od tega v letu 2024 v višini 1.220.000 EUR, v letu 2025 v višini 1.020.000 EUR in v letu 2026 v višini 810.000 EUR.  Skupna vrednost obeh projektov znaša 5.900.000,00 EUR.  Finančna sredstva so zagotovljena v okviru proračunske postavke 231758 – Sklad za podnebne spremembe na EP 2550-17-0003 – Poraba sredstev Sklada za podnebne spremembe. | | | |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | | | | | | |
|  | | | Tekoče leto (t) | | | t + 1 | | t + 2 | | | | t + 3 | | |
| Predvideno povečanje (+) ali zmanjšanje (**–**) prihodkov državnega proračuna | | |  | | |  | |  | | | |  | | |
| Predvideno povečanje (+) ali zmanjšanje (**–**) prihodkov občinskih proračunov | | |  | | |  | |  | | | |  | | |
| Predvideno povečanje (+) ali zmanjšanje (**–**) odhodkov državnega proračuna | | |  | | |  | |  | | | |  | | |
| Predvideno povečanje (+) ali zmanjšanje (**–**) odhodkov občinskih proračunov | | |  | | |  | |  | | | |  | | |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | | |  | |  | | | |  | | |
| II. Finančne posledice za državni proračun | | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | | Šifra in naziv proračunske postavke | | | | Znesek za tekoče leto (t) | | | | | Znesek za t + 1 |
| PU 2330 | | 2330-24-0042 »Izzivi podnebnih sprememb v kmetijstvu« | | | 231758 Sklad za podnebne spremembe | | | | 0,00 EUR | | | | | 0,00 EUR |
| PU 2330 | | 2330-24-0047 »Sledenje izzivom kmetijskih tal, TGP in ponorov v kmetijstvu« | | | 231758 Sklad za podnebne spremembe | | | | 0,00 EUR | | | | | 0,00 EUR |
| **SKUPAJ** | | | | | | | | | **0,00 EUR** | | | | | **0,00 EUR** |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | | |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | | Znesek za tekoče leto (t) | | | | | | Znesek za t + 1 | |
| PU 2570 MOPE | 2550-17-0003  »Poraba sredstev Sklada za podnebne spremembe« | | | 231758 Sklad za podnebne spremembe | | | 1.430.000 EUR | | | | | | 730.000 EUR | |
| PU 2570 MOPE | 2550-17-0003  »Poraba sredstev Sklada za podnebne spremembe« | | | 231758 Sklad za podnebne spremembe | | | 1.220.000 EUR | | | | | | 1.020.000 EUR | |
| **SKUPAJ** | | | | | | | **2.650.000 EUR** | | | | | | **1.750.000 EUR** | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | | |
| Novi prihodki | | | | | Znesek za tekoče leto (t) | | | | | Znesek za t + 1 | | | | |
|  | | | | |  | | | | |  | | | | |
| SKUPAJ | | | | |  | | | | |  | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | | DA/**NE** | | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/NE * Združenju občin Slovenije ZOS: DA/NE * Združenju mestnih občin Slovenije ZMOS: DA/NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | | DA/**NE** | | | |
| (Če je odgovor NE, navedite, zakaj ni bilo objavljeno.) | | | | | | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | | DA/**NE** | | | |
| **11. Gradivo je uvrščeno v delovni program vlade:** | | | | | | | | | | | DA/**NE** | | | |
| mag. Ervin Kosi  državni sekretar | | | | | | | | | | | | | | |

Priloga:

* Obrazložitev s tabelami (Obrazec 3).

OBRAZLOŽITEV

Na podlagi petega odstavka 31. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) Vlada Republike Slovenije odloči o uvrstitvi novih projektov v veljavni Načrt razvojnih programov. Predlaga se, da se v skladu s podatki iz priložene tabele (Obrazec 3) v veljavni Načrt razvojnih programov 2024-2027 uvrstita nov projekt 2330-24-0042 in nov projekt 2330-24-0047. Finančni podatki o projektih se nahajajo v priloženih tabelah (Obrazec 3).

**2330-24-0042 »Izzivi podnebnih sprememb v kmetijstvu«**

* izhodiščna vrednost: 2.850.000,00 EUR,
* veljavna vrednost: 2.850.000,00 EUR,
* začetek financiranja: 7. 5. 2024,
* konec financiranja: 31. 12. 2026.

Namen in cilj:

Z izvedbo projektnih nalog se vzpostavi sistem spremljanja vplivov podnebnih sprememb v kmetijstvu. Z aktivnostmi na tem projektu se bodo naslavljala področja, kot so: napovedovanja namakanja, področje prilagajanja trajnih nasadov, vpeljava sodobnih tehnologij na področju prilagajanja, tako *internet of things* kot uporaba robotskih naprav, vpeljava novih kazalnikov za napovedovanje, ugotovitev potenciala namakanja, priprava na vzpostavitev sistema za spremljanje prehranskih sistemov, ki so ključni za pomen prehranske varnosti, in tudi določitev pragov prihodnjih škodljivcev v kmetijstvu, ki so posledica spreminjajočega se podnebja. Vse aktivnosti bodo omogočile boljše in bolj natančno prilagajanje kmetijstva omenjenim izzivom zaradi podnebnih sprememb. Končni cilj aktivnosti bo vzpostavljen sistem za nadaljnje spremljanje vpliva podnebnih sprememb v kmetijstvu in strokovna podlaga za pripravo področnih strategij prilagajanja in blaženja na področju kmetijstva.

Za doseganje cilja se bo v naslednjih letih izvedlo najmanj 22 aktivnosti, s katerimi se bodo naslovila manjkajoča področja za vplive podnebnih sprememb na kmetijstvo.

**2330-24-0047 »Sledenje izzivom kmetijskih tal, TGP in ponorov v kmetijstvu«**

* izhodiščna vrednost: 3.050.000,00 EUR,
* veljavna vrednost: 3.050.000,00 EUR,
* začetek financiranja: 7. 5. 2024,
* konec financiranja: 31. 12. 2026.

Namen in cilj:

Z izvedbo projektnih nalog se vzpostavi sistem spremljanja vplivov podnebnih sprememb v kmetijstvu. Z aktivnostmi na tem projektu se bodo pridobile potrebne informacije o vplivu podnebnih sprememb na kmetijstvo, o potencialu zmanjšanja TGP iz živinoreje ter o možnosti prilagoditve živinoreje na vročinski stres v sklopu prilagajanja na podnebne spremembe. Prav tako se bo z aktivnostmi posodabljalo podatke o ponorih v kmetijskih tleh in spremljanju različnih vsebin v sklopu stanja kmetijskih tal. Vse aktivnosti so namenjene boljši prilagodljivosti kmetijstva na izzive na področju prehranskih sistemov in prehranske varnosti. Na področju živinoreje je namen ukrepa pridobiti potrebne informacije o možnostih za zmanjševanje emisij toplogrednih plinov in amonijaka iz kmetijstva s poudarkom na živinoreji, ki so trajnostno naravnane in pripomorejo k prilagajanju kmetijstva podnebnim spremembam in blaženju podnebnih sprememb. Učinkoviti in pravočasni ukrepi upravljanja z emisijami iz kmetijstva bodo znatno prispevali k zmanjševanju emisij TGP, amonijaka in ostalih onesnaževal pri vplivu na podnebne spremembe in negativni bilanci izpustov toplogrednih plinov, amonijaka in ostalih onesnaževalcev iz kmetijstva. Učinkoviti in pravočasni ukrepi upravljanja s tlemi bodo znatno prispevali k ohranjanju/izboljšanju rodovitnosti kmetijskih tal, ohranjanju nekaterih redkih ekosistemov ter najboljših kmetijskih površin ter učinkovitejšemu boju proti podnebnim spremembam in negativni bilanci izpustov toplogrednih plinov iz kmetijstva.

Za doseganje vseh omenjenih aktivnosti se bo v naslednjih letih izvedlo najmanj 18 različnih aktivnosti.

Opis stanja:

Vse izrazitejše podnebne spremembe postajajo opazne v vseh delih Zemljinega podnebnega sistema: segrevajo se ozračje in oceani, spreminjajo se značilni padavinski režimi in vzorci kroženja zraka, dviga se višina morske gladine, krči se površina, pokrita z ledom in s snegom, prihaja do sprememb v fenologiji in rastlinskih pasovih. Kmetijstvo je povsem odvisno od vremena oziroma podnebnih razmer, saj imajo temperatura zraka in tal, sončno obsevanje, zračna vlaga, količina in razporeditev padavin ter pogostost in intenzivnost vremenskih ujm odločilen vpliv na kmetijsko pridelavo, kar vpliva tudi na pojave in širjenje bolezni ter škodljivcev rastlin.

Na podlagi Sporazuma št. 2570-24-311000 o financiranju izvedbe delovnih nalog, ki jih je treba opraviti v okviru Programa, ukrepa za blaženje podnebnih sprememb in za prilagajanje nanje v kmetijstvu, Ministrstvo za okolje, prostor in energijo (v nadaljevanju: MOPE) in Ministrstvo za kmetijstvo, gozdarstvo in prehrano (v nadaljevanju: MKGP) v veljavni Načrt razvojnih programov uvrščata dva nova projekta 2330-24-0042 »Izzivi podnebnih sprememb v kmetijstvu« in 2330-24-0047 »Sledenje izzivom kmetijskih tal, TPG in ponorov v kmetijstvu«. Aktivnosti se bodo izvedle preko javnih naročil v letih 2024, 2025 in 2026. Z aktivnostmi se bo začelo v letu 2024 in zaključilo v letu 2026. Ukrep izvaja MKGP. Za potrebe izvedbe ukrepa MKGP izvaja postopke oddaje javnih naročil in postopke javnih pozivov oziroma druge predpisane postopke v skladu z veljavno zakonodajo.

Sredstva so zagotovljena v okviru proračunske postavke PP 231758 – Sklad za podnebne spremembe na EP 2550-17-0003 – Poraba sredstev Sklada za podnebne spremembe, na podlagi Programa.